Portugali-Lõuna-Aafrika päritoluga ärimees Tony Teixeira on võidusõidumaailmas hästi tuntud kuju. Ta on ka varem kolm korda  üritanud F1-tiimi (Spyker, Toro Rosso, Honda) osta. Ametlikult pärineb tema varandus kaevandus- ja transpordiärist, mitteametlikult aga räägitakse illegaalsest relva-, teemandi- ja tont teab veel mis bisnisest. Küll aga on kindlalt teada, et Teixera juhitud ja omatud võistlussari A1GP läks mullu pankrotti ning selle kaudu on Teixeira piltlikult öeldes poolele maailmale võlgu. Mis hetkel kõige hullem, võlausaldajate hulgas olevat ka Ferrari, kes tarnis A1GP autodele mootorid. FIA ja FOTA ei pruugi  omanikuvahetusega nõustuda ja Adrian Campos võib vihma käest räästa alla sattuda.